
ПРОЕКТ:

Наредба за изменение и допълнение на Наредбата за условията и реда за съставяне на бюджетната прогноза за местните дейности  за следващите три години, за съставяне, приемане изпълнение и отчитане на бюджета на Община Бургас, приета с решение на Общински съвет – Бургас по т. 9, Протокол № 28/ 29.10.2013 г.


§ 1.   В чл.1, ал.1; чл.2, ал. 2. думите "бюджетни кредити" се заменят с "бюджет" ;
§ 2.  В чл.9, ал. 2 и ал.3 думите "бюджетни кредити" се заменят със "средства";

§ 3.  Чл.14 ал.6 се изменя и придобива следното съдържание: 
Чл.14 (6) Със Закона за държавния бюджет за съответната година може да се определя максимален размер на дълга, който може да бъде поет от общината през бюджетната година извън ограниченията по ал. 1 и извън случаите по ал. 5 за авансово финансиране на плащания по проекти, финансирани със средства на Европейския съюз, както и да се предвидят допълнителни ограничения за поемането на дълг от общините;

§ 4.  В  чл.21, ал.2 изразът “ако това е предвидено със закон“ се отменя;

§ 5.  Чл.29, ал. 2 се изменя и придобива следното съдържание:
Чл.29 (2) В рамките на срока по ал. 4 кметът на общината представя проекта на бюджет за публично обсъждане от местната общност, като оповестява датата на обсъждането най-малко 7 дни предварително на интернет страницата на общината и в местните средства за масово осведомяване. Публичното обсъждане се провежда по ред, определен от общинския съвет. За постъпилите предложения се съставя протокол, който се внася в общинския съвет заедно с окончателния проект на бюджета, съгласно Приложение № 1 към настоящата Наредба;

§ 6.  В чл.30, ал. 3 се изменят т.1 и т.2 по следния начин: 
1. В т. 1  цифрата  "5" се заменя с числото "15".
2. В т. 2 числото  "30" се заменя с числото "50";

§ 7.  В чл.30, ал. 4 думите "Целевата субсидия за капиталови разходи по  ал. 3, т.5" се заменят със  "Целевата субсидия за капиталови разходи по ал. 3, т.6";

§ 8.  Чл.34, ал. 1 и ал. 2 се изменят и придобиват следното съдържание:
Чл. 34. (1) В случай, че до началото на бюджетната година държавният бюджет не бъде приет от Народното събрание, приходите по бюджета на общината се събират в съответствие с действащите закони, а извършването на разходите е в размер не по-голям от размера им за същия период на предходната година, до размера на постъпилите приходи, помощи и дарения, като се отчитат влезли в сила актове на Народното събрание и на Министерския съвет, които предвиждат допълнителни или намалени бюджетни средства, и при спазване на фискалните правила на Закона за публичните финанси. 
            (2) В случай, че до началото на бюджетната година държавният бюджет е приет от Народното събрание, за периода до  приемането на бюджета на общината от общинския съвет месечните разходи за делегираните от държавата дейности се извършват в размери не по-големи от утвърдените със Закона за държавния бюджет за съответната година бюджетни взаимоотношения на общината, а разходите за местни дейности  се извършват в размери не по-големи от размера на разходите за същия период на предходната година и не повече от постъпилите приходи, помощи и дарения;
§ 9.  В чл.34 се добавя нова ал.3 със следното съдържание:
Чл.34 (3) В случай, че общината е в процедура по финансово оздравяване, кметът на община изпраща проекта на бюджет за съгласуване от министъра на финансите. Становището на министъра на финансите по проекта на бюджет на общината се обсъжда от общинския съвет при разглеждане на бюджета на общината;

§ 10.  В  чл.37, ал.5 думите “показателите по чл. 94, ал. 3, т. 1 и 2 и ал. 5 от Закона за публичните финанси“ се заменят с „показателите по чл. 94, ал. 3, т. 1 и 2 и ал. 6 от Закона за публичните финанси“;

§ 11.  Чл.44, ал. 1 се изменя и придобива следното съдържание:
Чл.44 (1) Кметът на общината изготвя годишния отчет за изпълнението на бюджета в срок до 31 август по реда на чл. 140 от Закона за публичните финанси.
 
§ 12.  В  чл. 44, ал.5 думите "31 декември" се заменят с "30 септември".

§ 13.  Създава се нов чл.52, със следното съдържание
„Чл. 52.  (1) До края на месец февруари, заместник-кмета „Финанси, бюджет и икономика“, въз основа данни от дирекция Бюджет и финанси представя на кмета доклад с проект за извършена оценка за наличие на условията по чл. 130а, ал. 1 от Закона за публичните финанси към края на предходната година.
(2) Когато данните сочат финансови затруднения на общината, се прилага процедурата по Глава осма "а", Раздел ІІ от ЗПФ.“

§ 14. В Приложение № 1 – „Правила за провеждане  на публично обсъждане на проекта за общински бюджет и публично обсъждане на годишния отчет за изпълнението и приключването на  общинския бюджет“,  към чл. 29, ал. 2 и чл. 44, ал.4 от Наредбата за условията и реда за съставяне на бюджетната прогноза за местните дейности  за следващите три години, за съставяне, приемане изпълнение и отчитане на бюджета на Община Бургас се правят следните изменения:
1. В Раздел I. „Правила за провеждане на публично обсъждане на проекта за общински бюджет“, т.4 се изменя и придобива следното съдържание:
„Срокът за провеждане на публичното обсъждане на проекта за бюджет за съответната година е до 20 работни дни от обнародването на закона за държавния бюджет за съответната година“ ;

2. В Раздел II. „Правила за провеждане на публично обсъждане на годишния отчет за изпълнението и приключването на общинския бюджет се правят следните изменения:
а) В т.2  думите "31 декември" се заменят с "30 септември".
б) т. 4 се изменя и придобива следното съдържание:
„В срок до 31 август на следващата бюджетна година кметът на общината внася отчета за изпълнението и приключването на общинския бюджет за разглеждане от общинския съвет. В деня, на внасяне, в два местни ежедневника председателя на общинския съвет публикува обява, съдържаща датата, мястото, дневния ред и правилата за участие в публичното обсъждане на отчета“;

§ 15.  В Приложение № 2 към чл. 37, ал. 5 от Наредбата за условията и реда за съставяне на бюджетната прогноза за местните дейности  за следващите три години, за съставяне, приемане изпълнение и отчитане на бюджета на Община Бургас се правят следните изменения:
1. Наименованието „Правила за условията и реда за извършване на промени, наблюдение, оценка и контрол на показателите по чл. 94, ал. 3, т. 1 и 2 и ал. 5 от Закона за публичните финанси /свързани с поетите ангажименти и възникналите задължения/„ става: „Правила за условията и реда за извършване на промени, наблюдение, оценка и контрол на показателите по чл. 94, ал. 3, т. 1 и 2 и ал. 6 от Закона за публичните финанси /свързани с поетите ангажименти и възникналите задължения/“
2. т. 8 се изменя и придобива следното съдържание:
„За спазване на изискванията на чл. 94, ал. 3, т.1 и т.2 от Закона за публичните финанси, наличните ангажименти към края на годината да не надвишават 50 на сто от средногодишния размер на отчетените разходи за последните четири години и наличните към края на годината задължения за разходи да не надвишават 15 на сто от средногодишния размер на отчетените разходи за последните четири години, не следва да се поемат ангажименти без осигурено финансиране“.

